Babelscape/SREDFM huggingface dataset:
Ισπανικά Βήματα

thumb|250px|Η Σκαλινάτα στην Πιάτσα ντι Σπάνια της Ρώμης.
Τα Ισπανικά Βήματα (γνωστά και ως Σκαλινάτα, ιταλικά: Scalinata di Trinità dei Monti) είναι ένα από τα διασημότερα αξιοθέατα της Ρώμης και εδώ και αιώνες αποτελεί κλασικό τόπο συναντήσεων τόσο για τους κατοίκους όσο και για τους πολυάριθμους τουρίστες. Πρόκειται για μια μεγαλοπρεπή σκάλα που συνδέει την Πιάτσα ντι Σπάνια με ένα πλάτωμα μπροστά στην πρόσοψη της γαλλικής εκκλησίας Τρινιτά ντέι Μόντι. Η θέα της πόλης από το πλάτωμα αυτό είναι πανοραμική και πολύ όμορφη. Τους ανοιξιάτικους μήνες, η Σκαλινάτα στολίζεται με γλάστρες από ανθισμένες αζαλέες.
Νοβίδιος

Νοβίδιος (λατ. "Novidius", ιταλ. "Novidio") ήταν τo λογοτεχνικό ψευδώνυμο του Ιταλού ποιητή και ανθρωπιστή Ambrogio Fracco, που έγραψε στη λατινική γλώσσα και υπέγραφε και με τη λατινική μορφή του ονόματός του ως "Ambrosius Novidius Fraccus Ferentinatis". Γεννήθηκε στο Φερεντίνο, πόλη 65 χιλιόμετρα νοτιοανατολικά της Ρώμης, περί το 1480. Το «Novidius» προέρχεται από τις λέξεις «novus Ovidius», δηλαδή «νέος Οβίδιος».
Πορθμός

Ο Πορθμός είναι ναυτικός γεωγραφικός όρος, με τον οποίο χαρακτηρίζεται η φυσική στενή λωρίδα θάλασσας που χωρίζοντας δύο στεριές ενώνει δύο μεγαλύτερες θάλασσες. Είναι ιδιαίτερος όρος του αμφίγειου. Οι πορθμοί άλλοτε είναι πολύ μακρείς και άλλοτε δαιδαλώδεις.

Γενικά οι πλεύσιμοι πορθμοί παρέχουν μεγάλη οικονομική εκμετάλλευση και φυσικό είναι να θεωρούνται πάντα ως ιδιαίτερης στρατηγικής σημασίας. Πολλές φορές ακόμη αυτοί οριοθετούν και προσδιορίζουν τις τυχόν παραθαλάσσιες λεκάνες. Οι μεγαλύτεροι πορθμοί σήμερα στον κόσμο αποτελούν κόμβους έντονης ναυτιλιακής κίνησης όπου και απαιτείται ιδιαίτερη προσοχή ειδικά σε περιπτώσεις ομίχλης.

Πορθμοί που δεν είναι φυσικοί αλλά δημιουργούνται με τεχνικά έργα διάνοιξης ονομάζονται διώρυγες (όπως η διώρυγα Παναμά, η διώρυγα Σουέζ, η διώρυγα της Κορίνθου κ.λπ.).

Πλέον φημισμένοι πορθμοί στον κόσμο είναι οι: Πορθμός του Καλαί, Βερίγγειος, Λα Περούζ, Άντεν, Μάλακα, του Μαγγελάνου, τα Δαρδανέλια, ο Βόσπορος, του Κερτς κ.ά.
Σημαντικότερος ελληνικός πορθμός είναι ο Πορθμός του Ευρίπου στη Χαλκίδα.
*Ο πορθμός που ενώνει δύο κόλπους λέγεται πόρος (π.χ. ο πόρος της Τροιζήνας).
*Όταν ο πορθμός έχει μεγάλο πλάτος λέγεται διέκπλους (π.χ. του Γιβραλτάρ), και αντίθετα στενό (π.χ. Τσανάκκαλε).

*Ακριβώς αντίθετη μορφολογία του πορθμού είναι ο ισθμός.

Κατηγορία:Ναυτική γεωγραφία
*
Σαρλ ντε Γκωλ

Ο Σαρλ ντε Γκωλ ("Charles André Joseph Marie de Gaulle", στη Γαλλία συνήθως "Général De Gaulle", 22 Νοεμβρίου 1890 - 9 Νοεμβρίου 1970) ήταν Γάλλος στρατηγός και πολιτικός, ο οποίος ηγήθηκε των Γαλλικών δυνάμεων στον Δεύτερο Παγκόσμιο Πόλεμο, και υπηρέτησε ως επικεφαλής της Γαλλικής κυβέρνησης από το 1944 έως το 1946 και από το 1958 έως το 1969. 

Κατά τον Πρώτο Παγκόσμιο Πόλεμο, ήταν παρασημοφορημένος ανθυπολοχαγός. Κατά τον Δεύτερο Παγκόσμιο Πόλεμο, αρνήθηκε να αποδεχθεί την ανακωχή που η Γαλλική Κυβέρνηση κήρυξε με την Γερμανία, και έγινε ηγέτης της Εθνικής Αντίστασης. Μεταξύ του 1944 και του 1946, μετά την απελευθέρωση της Γαλλίας από τη γερμανική κατοχή, έγινε επικεφαλής της γαλλικής προσωρινής κυβέρνησης, η οποία είχε σκοπό την επανίδρυση της Γαλλικής Δημοκρατίας. Το 1958, σε μια περίοδο μεγάλης αστάθειας για την Γαλλία, η Εθνοσυνέλευση τον επανέφερε στην εξουσία. Για να αντιμετωπίσει την εθνική αναταραχή, ο ντε Γκωλ εμπνεύστηκε ένα νέο Σύνταγμα και ίδρυσε την Πέμπτη Γαλλική Δημοκρατία, την τρέχουσα μορφή της Γαλλικής Κυβέρνησης. Κατά την διακυβέρνηση του ντε Γκωλ, η Γαλλία έγινε μια απο τις μεγάλες δυνάμεις του Ψυχρού Πολέμου. Το 1965 επανεκλέχθηκε Πρόεδρος, αλλά μερικά χρόνια αργότερα συνέβησαν τα γεγονότα του Μάη του '68, όπου εκτεταμένες διαδηλώσεις κατά της κυβέρνησης του από φοιτητές και εργάτες οδήγησαν σε γενική απεργία, πολιτική αναταραχή και σχεδόν σε επανάσταση. Μετά απο αυτό, ο ντε Γκωλ κήρυξε νέες εκλογές, τις οποίες νίκησε. Το 1969 αποσύρθηκε αφού έχασε ένα δημοψήφισμα, και πέθανε έναν χρόνο αργότερα. 

Ο Σαρλ ντε Γκωλ θεωρείται η κορυφαία πολιτική φυσιογνωμία της μεταπολεμικής Γαλλίας. Η πολιτική ιδεολογία του είναι γνωστή ως "Γκωλισμός (Gaullisme)" και έχει σημαντική επιρροή στην γαλλική πολιτική μέχρι και σήμερα.
Ερωφίλη

Η Ερωφίλη είναι τραγωδία του Γεωργίου Χορτάτση. Είναι από τις πιο γνωστές τραγωδίες της κρητικής λογοτεχνίας. Πρέπει να γράφτηκε περίπου το 1595 (αφού αναφέρεται στην επιδημία πανούκλας που έπληξε την Κρήτη ανάμεσα στο 1592 και το 1595) και εκδόθηκε πρώτη φορά το 1637 στη Βενετία. Το έργο αφιερώνεται στον Ιωάννη Μούρμουρη, δικηγόρο απ' τα Χανιά. Είναι γραμμένo σε δεκαπεντασύλλαβο ομοιοκατάληκτο στίχο, με εξαίρεση τα χορικά, που είναι γραμμένα σε ενδεκασύλλαβους σε τερτσίνες (τρίστιχες στροφές).
Κατσούρμπος

Ο Κατσούρμπος, ή Κατζούρμπος, ή Κατσάροπος, είναι κωμωδία του Γεωργίου Χορτάτση, γραμμένη σε δεκαπεντασύλλαβο ιαμβικό στίχο με ζευγαρωτή ομοιοκαταληξία. Είναι η πρώτη χρονολογικά κωμωδία της Κρητικής λογοτεχνίας. Ο ακριβής χρόνος γραφής της είναι άγνωστος αλλά από αναφορές σε γεγονότα της επικαιρότητας συμπεραίνεται πως γράφτηκε γύρω στα μέσα της δεκαετίας του 1580, πάντως πριν το 1600. Η ονομασία "Κατσούρμπος" προήλθε από έναν ήρωα της κωμωδίας, τον δούλο Κατσούρμπο. Παλιότερα όμως φαίνεται πως ήταν γνωστή ως "Κατσάραπος", από το όνομα ενός άλλου ήρωα, αφού ο ποιητής Μαρίνος Τζάνε Μπουνιαλής στο ποίημά του "Ο Κρητικός Πόλεμος" (1681) αναφέρει για τον Χορτάτση «καί καμε την πανώργιαν του με ζαχαρένια χείλη/ μαζί με τον Κατζάροπον την άξιαν Ερωφίλη».
Μεσσίας

Ο όρος μεσσίας αποτελεί ελληνική του εβραϊκού όρου "μασιάχ" (), που σημαίνει «χρισμένος», ενώ η πάγια ελληνική απόδοση του όρου είναι "χριστός". Αρχικά σήμαινε οποιοδήποτε πρόσωπο το οποίο χριόταν με λάδι κατά την ανάληψη ενός αξιώματος μεταξύ των αρχαίων Ισραηλιτών. Η χριστήρια διαδικασία αφορούσε τον Αρχιερέα, τον Βασιλιά και, μεταγενέστερα, τους προφήτες.

Στη σύγχρονη εποχή ο όρος "Μεσσίας" μπορεί να περιγράφει:
# Σύμφωνα με τις προφητείες των Εβραϊκών Γραφών (Παλαιά Διαθήκη), τον αναμενόμενο βασιλιά από τη γραμμή του Δαβίδ ο οποίος θα κυβερνήσει όλη την ανθρωπότητα. Μέσα στα πλαίσια του Ιουδαϊσμού υπάρχουν ποικίλες ερμηνείες για την ταυτότητα και τον ρόλο του.
# Σύμφωνα με την Καινή Διαθήκη, τον Ιησού Χριστό ο οποίος αποτέλεσε την εκπλήρωση των προφητειών της Παλαιάς Διαθήκης ως ο Βασιλιάς της Βασιλείας του Θεού και Αρχιερέας μεταξύ των ανθρώπων και του Θεού. Μεταξύ των Χριστιανών υπάρχουν ποικίλες αντιλήψεις ως προς τον τρόπο που ασκεί τη βασιλεία του επί της ανθρωπότητας. Το Ισλάμ, επίσης, αναφέρεται στη μελλοντική μεσσιανική δράση του Ιησού. 
# Με γενικότερη έννοια, οποιοδήποτε πρόσωπο ισχύος το οποίο αναμένεται να παίξει καθοριστικό ρόλο στην επίλυση κρίσιμων ζητημάτων.
Βασιλικόν ύδωρ

Βασιλικόν ύδωρ (συχνά αναφέρεται και ως "βασιλικό ύδωρ", ή "βασιλικό νερό", στα Λατινικά "aqua regia") ονομάζεται το διάλυμα υδροχλωρικού οξέος (HCl) και νιτρικού οξέος (HNO3), σε γραμμομοριακή αναλογία 3:1, δηλ. 3 μέρη HCl (συγκέντρωσης περίπου 12 Μ) προς 1 μέρος HNO3 (συγκέντρωσης περίπου 15,8 Μ).

Το βασιλικό ύδωρ είναι διάλυμα επικίνδυνο, εξαιρετικά διαβρωτικό, ατμίζον με κιτρινωπό, ή κιτρινοκοκκινωπό χρώμα. Ονομάστηκε έτσι εξαιτίας της ιδιότητάς του να διαλύει ακόμα και τα ευγενή μέταλλα, όπως ο χρυσός (Au) και ο λευκόχρυσος (Pt) και εν μέρει το ρόδιο (Rh). Εντούτοις ορισμένα μέταλλα όπως το ταντάλιο (Ta), το ιρίδιο (Ir), το όσμιο (Os), το τιτάνιο (Ti) και μερικά ακόμα δεν προσβάλλονται. Επίσης δεν προσβάλλεται, χωρίς να είναι μέταλλο, το πολυτετραφθοροαιθυλένιο, γνωστό ως τεφλόν (teflon). Πολύ πρόσφατα, Βέλγοι χημικοί δημιούργησαν ένα νέο διάλυμα που επίσης μπορεί να διαλύσει ευγενή μέταλλα, όπως τον χρυσό, τον λευκόχρυσο και το παλλάδιο.

Το βασιλικό ύδωρ κατά Lefort (Lefort aqua regia) είναι ένα μικτό διάλυμα πυκνού υδροχλωρικού και νιτρικού οξέος, με ακριβώς αντίστροφη αναλογία, ήτοι, 1:3. Έχει κι αυτό οξειδωτική δράση που γίνεται εντονότερη με την προσθήκη σταγόνων βρωμίου ή μικρής ποσότητας χλωρικού καλίου (KClO3). Χρησιμοποιείται κυρίως για την ποσοτική οξείδωση των θειούχων ιόντων (S2-) προς θειϊκά (SO42-).
Γκέισα

thumb|right|250px
Γκέισα () ονομάζεται στην Ιαπωνία η μορφωμένη γυναίκα, η οποία έχει παρακολουθήσει ειδικές σπουδές, φοράει τα κιμονό με εντυπωσιακά χρώματα και σχέδια και χτενίζεται με το χαρακτηριστικό χτένισμα, γνωρίζει καλά την πατροπαράδοτη «τελετουργία του τσαγιού» και χορεύει τους παραδοσιακούς χορούς της Ιαπωνίας ή παίζει το μουσικό όργανο σαμισέν. Οι γκέισες δεν είναι ιερόδουλες, παρά τη λανθασμένη αντίληψη από διαφορετικές κουλτούρες, κυρίως στο δυτικό κόσμο.
Blue Impulse

thumb|250px|Αεροσκάφη Τ-4 των Blue Impulse

ΟΙ Blue Impulse (ιαπωνικά ブルーインパルス "Burū Inparusu") ή 11 Squadron είναι το ακροβατικό αεροπορικό σμήνος της Ιαπωνικής Αεροπορίας (Ιαπωνική Αεροπορική Δύναμη Αυτοπροστασίας). Δημιουργήθηκε το 1960 ως μία ομάδα από έξι F-86 Sabre. Το 1980 άρχισαν να χρησιμοποιούν τα Mitsubishi T-2 και από το 1995 τα Kawasaki T-4. Έχουν ως έδρα τους την αεροπορική βάση Ματσουσίμα ("Matsushima").
Κέλλυ Κάρλσον

H Κέλλυ Κάρλσον ("Kelly Lee Carlson", 17 Φεβρουαρίου 1976) είναι Αμερικανίδα ηθοποιός. Είναι περισσότερο γνωστή για τη συμμετοχή της στην τηλεοπτική σειρά "Πλαστική Ομορφιά" (Nip/Tuck) όπου υποδύεται το ρόλο της Kimber Henry.
Σταυρός του Αϊνστάιν

right|thumb|Ο βαρυτικός φακός G 2237+0305
Ο λεγόμενος Σταυρός του Αϊνστάιν ("Einstein Cross") είναι ένα παράδειγμα της επενέργειας βαρυτικού φακού. Σε αυτή την περίπτωση, το βαρυτικό πεδίο του γαλαξία "Zwicky 2237+030" κάμπτει το φως που προέρχεται από τον κβάζαρ "QSO 2237+0305" ή QSO 2237+030 και που κατευθύνεται προς το μέρος μας, με τρόπο ώστε να εμφανίζεται στα τηλεσκόπια των αστρονόμων ένα τετραπλό είδωλο του κβάζαρ που σχηματίζει ένα σχεδόν τέλειο σταυρό (με τον γαλαξία στο κέντρο του), από όπου και η ονομασία (οι βαρυτικοί φακοί προβλέπονται από τη γενική Θεωρία της Σχετικότητας του Αϊνστάιν). Το καθένα από τα 4 «υποείδωλα» μπορεί να μεταβάλλει για λίγο τη φωτεινότητά του ως αποτέλεσμα επιπρόσθετης προσωρινής βαρυτικής μικροεστιάσεως ("microlensing") από μεμονωμένους αστέρες του γαλαξία.

Ο κβάζαρ που σχηματίζει τον σταυρό απέχει περί τα 8 δισεκατομμύρια έτη φωτός από τη Γη, ενώ ο γαλαξίας μόνο 400 εκατομμύρια έτη φωτός. Αμφότεροι βρίσκονται στον αστερισμό Πήγασο, σε ορθή αναφορά 22h40m30s και απόκλιση +3°21’30”. Ο Σταυρός του Αϊνστάιν είναι γνωστός και ως "Huchra's Lens", ονομασία που φέρει το όνομα του Αμερικανού αστρονόμου "John Huchra" (1948-), ο οποίος τον ανακάλυψε.
Ηλιοειδείς αστέρες

Ηλιοειδείς αστέρες ("solar analogs" ή "solar twins") ονομάζονται οι αστέρες που έχουν χαρακτηριστικά, κυρίως μάζα, φασματικό τύπο - χρώμα (ισοδύναμα: επιφανειακή θερμοκρασία) και διάμετρο, παρόμοια με τα αντίστοιχα του Ήλιου. Οι περισσότεροι επιστήμονες θεωρούν ότι η πιθανότητα οι ηλιοειδείς αστέρες να έχουν κατοικήσιμους πλανήτες είναι μεγαλύτερη από ό,τι για άλλους αστέρες.

Πέρα από τα κύρια φυσικά μεγέθη που προαναφέρθηκαν, ένας ηλιοειδής αστέρας έχει και ταχύτητα περιστροφής, καθώς και περιεκτικότητα σε βαρύτερα του He στοιχεία της ύλης («μεταλλικότητα») παρόμοιες με τις ηλιακές, ενώ η λαμπρότητά του παραμένει πρακτικά σταθερή, όπως και η λαμπρότητα του Ήλιου μας. Οι παρατηρήσεις των ηλιοειδών αστέρων είναι σημαντικές για την καλύτερη κατανόηση των ιδιοτήτων του ίδιου του Ήλιου σε σχέση με άλλους αστέρες, καθώς και την κατοικησιμότητα των πλανητών.

Ο φασματικός τύπος των ηλιοειδών αστέρων είναι GV, δηλαδή είναι κίτρινοι νάνοι όπως και ο Ήλιος. Μπορεί να ειπωθεί ότι, τουλάχιστον για τη γειτονιά μας του Γαλαξία, όπου η «μεταλλικότητα» είναι περίπου η ίδια για όλους τους αστέρες, οι όροι «κίτρινος νάνος» και «ηλιοειδής αστέρας» είναι σχεδόν συνώνυμοι. Οι ηλιοειδείς αστέρες, έχοντας την ίδια αρχική μάζα με την οποία ξεκίνησε και ο Ήλιος, θα έχουν και την ίδια διάρκεια ζωής, περίπου 10 δισεκατομμύρια γήινα χρόνια από τη γέννηση ως τον θάνατό τους, οπότε και θα παραγάγουν ένα πλανητικό νεφέλωμα και θα αφήσουν πίσω τους ως «αστρικό πτώμα» ένα λευκό νάνο.

Παραδείγματα ηλιοειδών αστέρων είναι μεταξύ άλλων και οι:

*18 Σκορπίου 
*37 Διδύμων
*51 Πηγάσου
*Χαρά
*HD 98618
Παναγιώτης Πατάλας

Ο Παναγιώτης Πατάλας (Αθήνα, 1911 - 1967) ήταν Έλληνας πρωταθλητής του στίβου.

Ήταν αθλητής της ΑΕΚ μέλος της εθνικής ομάδας στίβου και πανελληνιονίκης στα 100 μέτρα το 1933 με επίδοση 11,20. Στο πανελλήνιο πρωτάθλημα του 1933 κέρδισε το χρυσό κι έκανε πανελλήνιο ρεκόρ στα 4Χ200 μαζί με τους Φραγκούδη, Σακελλαρίου, Μάντικα, το ρεκόρ αυτό καταρρίφθηκε το 1951.

Ήταν επίσης χρυσός βαλκανιονίκης ήταν στα 4Χ100 το 1933. Πέθανε το 1967.
Βαϊκάλη

Η Βαϊκάλη (Байка́л, ΔΦΑ [bɐjˈkɑl]) είναι λίμνη που βρίσκεται στη νότια Σιβηρία μεταξύ της Περιφέρειας Ιρκούτσκ στα βορειοδυτικά και τη Μπουργιατία στο νοτιοανατολικό σημείο κοντά στην πόλη του Ιρκούτσκ. Είναι γνωστή σαν το «"Μπλε Μάτι της Σιβηρίας"». Στις 29 Ιουλίου του 2008 Ρώσοι ερευνητές καταδύθηκαν με βαθυσκάφος στο βυθό της λίμνης, πετυχαίνοντας ρεκόρ κατάδυσης σε γλυκά νερά. Αποκαλύφθηκε ότι η λίμνη έχει βάθος 1.680 μέτρα, πολύ περισσότερο από όσο πιστευόταν ως τότε. Η αποστολή εξερεύνησης της μεγαλύτερης λίμνης στον κόσμο ανεστάλη στις 30 Ιουλίου του 2008 μετά από τη σύγκρουση ενός από τα δύο υποβρύχια με πλωτή πλατφόρμα.

Από το 1996 η UNESCO έχει συμπεριλάβει τη λίμνη Βαϊκάλη στον Κατάλογο με τα Μνημεία Παγκόσμιας Πολιτιστικής Κληρονομιάς (φυσική κληρονομιά).
Ηλίας Εμίρης

Ο Ηλίας Εμίρης (1911 - 1991) ήταν Έλληνας πρωταθλητής του στίβου και της ξιφασκίας.

Γεννήθηκε στην Πορτ Σάιντ στην Αίγυπτο το 1911. Ήταν αθλητής στίβου της ΑΕΚ έχοντας αναδεχτή τρεις φορές πανελληνιονίκης στις σκυταλοδρομίες.Όταν σταμάτησε τον στίβο ασχολήθηκε με την Ξιφασκία σαν αθλητής της Αθηναϊκής λέσχης και ανακηρύχθηκε πολλές φορές πρωταθλητής Ελλάδας. Σταμάτησε την ξιφασκία σε ηλικία 59 ετών, ήταν δικηγόρος. Πέθανε στην Αθήνα το 1991.
Τζιμ Πιζάνιας

Ο Τζιμ Πιζάνιας (Jim Pizanias) είναι Ελληνοαυστραλιανός, ομογενής παίκτης του Γιούνιον ράγκμπι.

Γεννήθηκε στο Σίδνεϊ της Αυστραλίας από Έλληνες γονείς. Ξεκίνησε από το "ST George Dragons", και "Newtown Jets". Είναι 8 φορές διεθνής με την εθνική Ελλάδας ράγκμπι. Ο Πιζάνιας ανήγγειλε την αποχώρησή του από το Αυστραλιανό ράγκμπι, όταν σε ένα παιχνίδι έσπασε τον αντίχειρα του με τα Φίτζι στις 7 Οκτωβρίου 2006.
Κατηγορία:Αυστραλοί αθλητές του Ράγκμπυ
Κατηγορία:Έλληνες ομογενείς αθλητές
Κατηγορία:Έλληνες αθλητές του ράγκμπι
Γίγαντας αστέρας

[[διάγραμμα Χέρτζσπρουνγκ-Ράσελ]]: [[άξονας τετμημένων]]: [[φασματικός τύπος]]
[[άξονας τεταγμένων]]: Λαμπρότητα0, Ia, Ib: Υπεργίγαντες,II: Λαμπροί γίγαντες,III: Γίγαντες,IV: Υπογίγαντες,V: Νάνοι,VI: Υπονάνοι,VII: Λευκοί νάνοι
Στην Αστροφυσική ονομάζεται γίγαντας αστέρας ένας αστέρας με σημαντικά μεγαλύτερη διάμετρο και λαμπρότητα από ένα αστέρα της Κύριας Ακολουθίας (νάνοι) του ίδιου φασματικού τύπου. Ο Γίγαντας αστέρας έχει ακτίνα από δεκαπλάσια μέχρι εκατονταπλάσια της ηλιακής και λαμπρότητα από δεκαπλάσια μέχρι χιλιαπλάσια της ηλιακής. Αστέρες λαμπρότεροι των γιγάντων λέγονται υπεργίγαντες.
Τζορτζ Γκάτις

Ο Τζορτζ Γκάτις ("George Gatis", 25 Μαρτίου 1978) είναι Έλληνας ομογενής παίκτης του Γιούνον ράγκμπι στην Αυστραλία.

Γεννήθηκε στις 25 Μαρτίου 1978 από Έλληνες γονείς. Αγωνίζεται στη θέση του χούκερ (hooker) και στην ομάδα των "Νιου Ζήλαντ γουόριονς" (New Zealand Warriors) από το 2003, ενώ έχει αγωνιστεί και στους "Νορθ Κουίσλαντ καουμπόυς" (North Queensland Cowboys). Είναι παίκτης της Εθνικής Ελλάδος ράγκμπι δύο φορές διεθνής.
Κέβιν Λιντς

Ο Κέβιν Λιντς ("Kevin Andrew Lynch", Σικάγο, Ιλινόι, 7 Ιανουαρίου 1918 – Aquinnah, Μασαχουσέτη, 25 Απριλίου 1984) ήταν Αμερικάνος πολεοδόμος και συγγραφέας.
Α΄ Νεκροταφείο Πατρών

Το Α΄ Νεκροταφείο Πατρών βρίσκεται στην περιοχή του Ζαβλανίου.
Φιλωτέρα

Η Φιλωτέρα ήταν Αιγυπτία πριγκίπισσα της ελληνιστικής περιόδου, κόρη της Βερενίκης Α' και του Πτολεμαίου Α' του Σωτήρος, στρατηγού του Μεγάλου Αλεξάνδρου και ιδρυτή της Δυναστείας των Πτολεμαίων. Αδέλφια της από τους ίδιους γονείς, ήταν ο διάδοχος του πατέρα της Πτολεμαίος Β' Φιλάδελφος και η Αρσινόη Β'. Είχε επίσης διάφορα αδέλφια από προηγούμενους γάμους των γονέων της.

Οι ημερομηνίες γεννήσεως και θανάτου της δεν σώζονται με ακρίβεια. Προσεγγιστικά, γεννήθηκε μεταξύ του 315 και του 309 π.Χ., και πέθανε άγαμη μεταξύ των ετών 268 – 282 π.Χ. Το γεγονός πως υπήρξε αδελφή της Αρσινόης Β', αλλά και το γεγονός πως πέθανε πριν από αυτήν, αποδεικνύει ένας ύμνος που γράφτηκε από τον Καλλίμαχο σχετικά με το θάνατο της Αρσινόης. 

Μετά το θάνατο της, η Φιλωτέρα θεοποιήθηκε και έχουμε αναφορές για τους τόπους λατρείας της. Μαρτυρούνται επίσης ένας ιερέας και μία ιέρεια της θεότητας με το όνομα Φιλωτέρα. Ο αδελφός της, Πτολεμαίος Β' έχτισε στην Αλεξάνδρεια ναό όπου λατρεύονταν μαζί με την Αρσινόη και έδωσε το όνομά της σε διάφορες τοποθεσίες με γνωστότερη τη Φιλωτερίδα στο Φαγιούμ, για την οποία μας πληροφορεί ο γεωγράφος Στράβων.
Δήμος Νηλέως

thumb|Δήμος Νηλέως
Ο Δήμος Νηλέως ήταν διοικητική μονάδα που υπήρξε μέχρι το 2010, οπότε συγχωνεύτηκε στον Δήμο Μαντουδίου - Λίμνης - Αγίας Άννας που δημιουργήθηκε το 2011 με το Σχέδιο Καλλικράτης και βρίσκεται στο βόρειο άκρο της επαρχίας Χαλκίδος, στη βόρειο Εύβοια. Είχε πάρει την ονομασία του από τον ποταμό Νηλέα που διαρέει τον Δήμο. Έδρα του Δήμου ήταν η Αγία Άννα. Ο πληθυσμός του Δήμου κατά την απογραφή του 2001 ήταν 2.730 κάτοικοι.

Ο Δήμος Νηλέως συνόρευε στα βόρεια με το Δήμο Αρτεμισίου, Β/Δ με το Δήμο Ιστιαίας, Δυτικά με το Δήμο Ελυμνίων, Νότια με το Δήμο Κηρέως και Ανατολικά και Β/Α βρέχεται από το Αιγαίο πέλαγος.
Απείχε 72 χλμ από την πρωτεύουσα του Νομού, Χαλκίδα και 150 χλμ από την Αθήνα.
Κυριώτερα αξιοθέατα του Δήμου είναι το απολιθωμένο δάσος και το μουσείο απολιθωμένων θηλαστικών στην Κερασιά, οι καταράκτες της Δρυμώνας, το φαράγγι της Μπολοβίναινας και το Λαογραφικό Μουσείο στην Αγία Άννα, το ακρωτήρι Άγιος Βασίλειος στην παραλία Αγίας Άννας (Αγκάλη). 

Οι παραλίες του Δήμου είναι ιδιαίτερα ελκυστικές με το φυσικό κάλος και τα πεντακάθαρα γαλανά νερά που έχουν, για τον τουρισμό. Η απέραντη παραλία της Αγίας Άννας διαθέτει ξενοδοχεία διαφόρων κατηγοριών και ξενώνες όπως και άριστα οργανωμένο camping, επίσης και ενοικιαζόμενα δωμάτια, που θα τα βρείτε και στην παραλία Φραγκάκη και στην παραλία Κοτσικιά.

Οι ασχολίες των κατοίκων είναι με τη γεωργία, με τον τουρισμό και άλλα επαγγέλματα.
Γουσταύος Κλάους

Ο Γουσταύος Κλάους (2 Απριλίου 1825- 11 Σεπτεμβρίου 1908) ήταν Γερμανός σταφιδέμπορας και ιδρυτής της οινοποιητικής εταιρίας Αχάια Κλάους.
Έρικ Πάππας

Ο Έρικ Πάππας ("Erik Daniel Pappas", 25 Απριλίου 1966) είναι Αμερικανός αθλητής του μπέιζμπολ.

Γεννήθηκε στις 25 Απριλίου 1966 στο Σικάγο και είναι ελληνικής καταγωγής. Έπαιξε επαγγελματικό μπέιζμπολ στις Ηνωμένες Πολιτείες και στις ομάδες "Σικάγο Καμπς" (Chicago Cubs ) και "Σεντ Λιούις Κάρδιναλς" (St. Louis Cardinals). Είναι διεθνής με την εθνική Ελλάδας στο μπέιζμπολ και αγωνίστηκε μαζί της στους Ολυμπιακούς αγώνες της Αθήνας.


Κατηγορία:Έλληνες ομογενείς αθλητές
Κατηγορία:Έλληνες αθλητές του μπέιζμπολ
Υπόθεση Πατσίφικο

Η Υπόθεση Πατσίφικο ήταν μια διπλωματική και πολιτική κρίση μεταξύ Ελλάδας και Βρετανίας το 1849-1850 που ανέκυψε με αφορμή την επίθεση το 1847 του αθηναϊκού όχλου κατά της περιουσίας του βρετανικής υπηκοότητας Εβραίου Δον Πατσίφικο, προξένου της Πορτογαλίας.
Patrulla Águila

thumb|right|300px|Αεροσκάφος Casa C-101 Aviojet των Patrulla Águila

Οι Patrulla Águila είναι το ακροβατικό αεροπορικό σμήνος της Ισπανικής Πολεμικής Αεροπορίας, το οποίο δημιουργήθηκε στις 4 Ιουλίου 1985. Έχει σαν βάση την αεροπορική βάση San Javier, που βρίσκεται κοντά στο παραθαλάσσιο θέρετρο La Manga, στην επαρχία Murcia της Ισπανίας. Το σμήνος χρησιμοποιεί επτά αεροσκάφη Casa C-101 Aviojet, ισπανικής σχεδίασης και κατασκευής. Οι Patrulla Águila είναι το μοναδικό ακροβατικό σμήνος που χρησιμοποιεί κίτρινο καπνό στις επιδείξεις του και είναι επίσης γνωστοί για τις προσγειώσεις τους σε σχηματισμό.

Οι Patrulla Águila συμμετείχαν στο πρώτο Ελληνικό αεροπορικό show Αρχάγγελος 2005 που έγινε στις 18 Σεπτεμβρίου 2005 στην αεροπορική βάση της Τανάγρας.
Halcones

thumb|250px|right|Αεροσκάφη Extra 300 των Halcones
Οι Halcones (Escuadrilla de Alta Acrobacia Halcones, Falcons High Aerobatics Squad) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Χιλής.

Το σμήνος χρησιμοποιεί τα ακροβατικά αεροσκάφη Extra 300 και αποτελείται από εννιά εν ενεργεία αξιωματικούς της αεροπορίας. 

Οι Halcones έχουν πραγματοποιήσει επιδείξεις εκτός της Χιλής και σε χώρες όπως ο Ισημερινός, η Βραζιλία, η Μεγάλη Βρετανία, το Βέλγιο, οι ΗΠΑ, ο Καναδάς, το Ισραήλ, η Γαλλία και το Περού.
Χαμόγελο του παιδιού

thumb|right|250px|Το λογότυπο του Χαμόγελου του Παιδιού.
Το Χαμόγελο του παιδιού είναι εθελοντικός, μη κερδοσκοπικός οργανισμός που λειτουργεί στην Ελλάδα, με στόχο την προάσπιση των δικαιωμάτων των παιδιών και την αντιμετώπιση καθημερινών προβλημάτων τους. Η δράση του περιλαμβάνει μεταξύ άλλων τη φιλοξενία παιδιών που βρίσκονται σε κίνδυνο, την τηλεφωνική υποστήριξή τους, προγράμματα συμβουλευτικής και κοινωνικής ένταξής του, την ενίσχυση οικογενειών που τελούν σε ένδεια, καθώς και τη διοργάνωση εκστρατειών ενημέρωσης ή πολιτιστικών και αθλητικών εκδηλώσεων.
Βίρτους Παλλακανέστρο Μπολόνια

Η Βίρτους Παλλακανέστρο Μπολόνια (ιταλικά: "Virtus Pallacanestro Bologna"), περισσότερο γνωστή, απλώς, ως Βίρτους Μπολόνια (ιταλικά: "Virtus Bologna") είναι ιταλικός σύλλογος μπάσκετ. Τα χρώματά της είναι το μαύρο και το λευκό.
Παλατινάτο

Το Παλατινάτο (γερμανικά Pfalz) ήταν ονομασία αρχαίων γερμανικών κρατών στα δυτικά της Αγίας Ρωμαϊκής Αυτοκρατορίας. Στην αρχή χρησιμοποιήθηκε προς υποδήλωση του συνόλου των κατάσπαρτων στη χώρα αυτοκρατορικών ανακτόρων και στη συνέχεια δόθηκε σε κράτος της Ρηνανίας, το οποίο από το 620 διαχωρίσθηκε σε Άνω Παλατινάτο ή Βαυαρικό Παλατινάτο, συνολικής έκτασης 6.500 τ.χλμ. με πρωτεύουσα τη Ρατισβόννη και στο Κάτω Παλατινάτο ή Παλατινάτο του Ρήνου με πρωτεύουσα τη Σπιρ (σήμερα στο ομόσπονδο κρατίδιο Ρηνανία-Παλατινάτο).

* Ο αστεροειδής 415 Παλατία (415 Palatia), που ανακαλύφθηκε το 1896, πήρε το όνομά του από το ιστορικό κρατίδιο.
Αρουραίος

thumb|right|200px|Αρουραίος.
Ο αρουραίος είναι θηλαστικό ζώο που ανήκει στην τάξη των τρωκτικών. Μοιάζει εξωτερικά με τον ποντικό, από τον οποίο ξεχωρίζει όμως ευκολα λόγω του μεγαλύτερου μεγέθους του. Έχει σώμα κυλινδρικό, ρύγχος κοντό και χοντρό, αυτιά μικρά, ουρά μακριά, σκεπασμένη με μικρές και αραιές τρίχες. Οι αρουραίοι γεννούν 6 - 8 φορές το χρόνο από 4 - 6 μικρά. Τα είδη του γένους "Αρουραίος" είναι περίπου 400, διασκορπισμένα στην Ευρώπη, στην Ασία και στο βόρειο τμήμα της αμερικανικής ηπείρου.
Δήμος Βερτίσκου

thumb|right|200px|Ο δήμος Βερτίσκου σημασμένος με κόκκινο σε πολιτικό χάρτη του νομού Θεσσαλονίκης

Ο Δήμος Βερτίσκου ήταν δήμος του νομού Θεσσαλονίκης που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λαγκαδά. Βρισκόταν στην βορειοανατολική περιοχή του Νομού Θεσσαλονίκης. Στην απογραφή του 2001 είχε 3.350 κατοίκους. Είχε ως έδρα του το χωριό Όσσα που ήταν και το μεγαλύτερο σε αριθμό κατοίκων σε όλο το Δήμο. Βρίσκεται λίγα μόλις χιλόμετρα (περίπου 30) από την πόλη της Θεσσαλονίκης . Άλλο σημαντικό χωριό της περιοχής που καταλάμβανε ο δήμος είναι το Πολυδένδρι Θεσσαλονίκης που διέρχεται φάση ανοικοδόμησης.
Άνω Παλατινάτο

H διοικητική περιφέρεια Άνω Παλατινάτο (γερμ. "Regierungsbezirk Oberpfalz") είναι μια από τις επτά διοικητικές περιφέρειες του γερμανικού ομόσπονδου κρατιδίου της Βαυαρίας. Έχει 1.087.991 κατοίκους (30 Σεπτεμβρίου 2006) και έκταση 9.691,03 χμ². Η διοικητική περιφέρεια Άνω Παλατινάτο βρίσκεται στο βορειοοανατολικό μέρος της Βαυαρίας. Συνορεύει ανατολικά με της διοικητικές περιφέρειες Άνω Βαυαρία, Κάτω Βαυαρία, Μέση Φρανκονία και Κάτω Φρανκονία και στην ανατολή με την Τσεχία.
Fair Antigua, We Salute Thee

Το Fair Antigua, We Salute Thee («"Ωραία Αντίγκουα, σε χαιρετούμε"» ) είναι ο εθνικός ύμνος της Αντίγκουας και Μπαρμπούντας και καθιερώθηκε για πρώτη φορά το 1967. Τον ύμνο έγραψε ο Νόβελ Χάμιλτον Ρίτσαρντς (Novelle Hamilton Richards), ενώ συνθέτης είναι ο Γουόλτερ Γκάρνετ Πάικαρτ Τσέιμπερς (Walter Garnet Picart Chambers).
Σικελικός Εσπερινός

Σικελικός Εσπερινός (ή, ορθότερα, από κατά λέξη μετάφραση, "Σικελικοί Εσπερινοί", ιταλ. "Vespri Siciliani") ήταν η ονομασία της επανάστασης των Σικελών το 1282 ενάντια στο καθεστώς του Καρόλου του Ανδεγαυού, Γάλλου ευγενούς βασιλέα, ο οποίος με παπική συναίνεση είχε καταλάβει το Βασίλειο της Σικελίας 1268 και εμφανιζόταν ως ο επίδοξος κατακτητής της Βυζαντινής Αυτοκρατορίας. Ο Μιχαήλ Η΄ Παλαιολόγος σε συνεργασία με τον Πέτρο Γ΄ της Αραγωνίας πιστεύεται, ότι αναμείχθηκαν στη λαϊκή εξέγερση και τελικά η Σικελία πέρασε στον έλεγχο της Αραγονίας, ενώ σημαντική ήταν και η προδιάθεση των Σικελών να εκδιώξουν τους κυβερνήτες τους.

Η εξέγερση ονομάστηκε έτσι επειδή ξεκίνησε κατά τη διάρκεια του Εσπερινού της Δευτέρας του Πάσχα, στις 30 Μαρτίου 1282. Ήταν η απαρχή του Πολέμου του Εσπερινού που κράτησε για 20 χρόνια, μέχρι δηλαδή το 1302.
Κύπελλο Ελλάδος υδατοσφαίρισης ανδρών

Το Κύπελλο Ελλάδος υδατοσφαίρισης ανδρών είναι η δεύτερη τη τάξη ελληνική διοργάνωση, στην ανδρική υδατοσφαίριση και διεξάγεται από το 1953 με το σύστημα νοκ-άουτ. Από την σεζόν 1998-99 στην ημιτελική φάση καθιερώθηκε το σύστημα του φάιναλ-φορ, σε ένα κολυμβητήριο.
Αντώνης Βλοντάκης

Ο Αντώνης Βλοντάκης (10 Οκτωβρίου 1975) είναι Έλληνας διεθνής αθλητής της υδατοσφαίρισης και ηθοποιός.

Γεννήθηκε στο Νιου Τζέρσεϊ των ΗΠΑ. Είναι 200 φορές διεθνής με την Εθνική Ελλάδας. Είναι πρόεδρος του Συνδέσμου Ελλήνων Αθλητών Υδατοσφαίρισης. Είναι αξιωματικός του Λιμενικού Σώματος.
Εστανισλάου ντα Σίλβα

Ο Εστανισλάου ντα Σίλβα ("Estanislau da Conceicao Aleixo Maria da Silva", 1952-) είναι πολιτικός από το Ανατολικό Τιμόρ. Ανέλαβε πρωθυπουργός στις 19 Μαΐου του 2007 και αντικατέστησε το Ζοζέ Ράμος Όρτα, ο οποίος εξελέγη πρόεδρος της χώρας. Παρέμεινε πρωθυπουργός ως τον Αύγουστο του 2007, οπότε και τον διαδέχθηκε ο Σανάνα Γκουσμάο.
Ότμαρ Χάσλερ

Ο Ότμαρ Χάσλερ ("Otmar Hasler", 28 Σεπτεμβρίου 1953) είναι πολιτικός του Λίχτενσταϊν. Υπηρέτησε στην πρωθυπουργία του κρατιδίου επί 8 χρόνια.
Μίρκα Παπακωνσταντίνου

Η Μίρκα Παπακωνσταντίνου (Αθήνα, 8 Νοεμβρίου 1947) είναι Ελληνίδα ηθοποιός της τηλεόρασης και του θεάτρου.
Ομάδα 60

thumb|right|200px|Οι Team 60
Οι Team 60 (Ομάδα 60) είναι το ακροβατικό αεροπορικό σμήνος της Σουηδικής Πολεμικής Αεροπορίας και το επίσημο εθνικό ακροβατικό της Σουηδίας. Το σμήνος δημιουργήθηκε το 1975ως μία ομάδα τεσσάρων αεροσκαφών SAAB 105 για τον εορτασμό των 50 χρόνων της Σουηδικής Αεροπορίας το 1976. Σήμερα το σμήνος χρησιμοποιεί έξι αεροσκάφη Saab 105 και έχει ωσ βάση την αεροπορική βάση της Ουπσάλας. 

Τα μέλη της ομάδας δεν είναι επαγγελματίες πιλότοι επιδείξεων αλλά ανώτεροι εκπαιδευτές της Σουηδικής Αεροπορίας και για αυτό τον λόγο το σμήνος χρησιμοποιεί εκπαιδευτικά αεροσκάφη αντί κάποιου μαχητικού όπως το JAS 39 Gripen.
Pátria

Το "Pátria" ("Πατρίδα") είναι ο εθνικός ύμνος του Ανατολικού Τιμόρ και χρησιμοποιήθηκε για πρώτη φορά με την ανακήρυξη της ανεξαρτησίας της χώρας, στις 28 Νοεμβρίου 1975 (από την Πορτογαλία), λίγο πριν την εισβολή της Ινδονησίας, στις 7 Δεκεμβρίου 1975. Στις 20 Μαΐου 2002 υιοθετήθηκε επίσημα ως εθνικός ύμνος της ανεξάρτητης πια χώρας. Τον ύμνο έγραψε ο Francisco Borja da Costa (σκοτώθηκε την ημέρα της ειβολής, το 1975), ενώ συνθέτης είναι ο Afonso de Araujo.

"Pátria" (Πατρίδα)
Ζαν-Κλοντ Γιούνκερ

Ο Ζαν-Κλοντ Γιούνκερ ("Jean-Claude Juncker", 9 Δεκεμβρίου 1954) είναι Λουξεμβουργιανός πολιτικός και πρόεδρος της Ευρωπαϊκής Επιτροπής μέχρι και τον Νοέμβριο του 2019. 

Υπηρέτησε ως πρωθυπουργός από το 1995 ως το 2013, υπουργός Οικονομικών από το 1989 έως το 2009. Διετέλεσε πρόεδρος του Χριστιανοκοινωνικού Κόμματος του Λαού, από το 1990 έως το 1995 αλλά και πρόεδρος του Eurogroup, από το 2005 έως το 2013.

Έχει τιμηθεί με το Βραβείο Καρλομάγνος το 2006. Μιλάει τη Λουξεμβουργιανή (γερμανική διάλεκτος), τη Γαλλική και την Αγγλική.
Δηλητήριο

thumb|Νεκροκεφαλή επί διασταυρούμενων οστών, σύμβολο δηλητηριωδών ουσιών
Δηλητήριο ονομάζεται οποιαδήποτε ουσία, φυσικής προέλευσης ή τεχνητά παρασκευασμένη, που μετά την εισαγωγή της σε ζωντανό οργανισμό μπορεί να ασκήσει βλαπτική ή και θανατηφόρο επίδραση. Πολλές ουσίες, ιδιαίτερα σε συνάρτηση με τη μεγαλύτερη ή μικρότερη δοσολογία που θα εισαχθούν, είναι δυνατόν να έχουν βλαπτική επίδραση σε έναν οργανισμό. Δηλητήρια λέμε συνήθως ουσίες που ακόμα και σε εξαιρετικά μικρές δόσεις είναι πολύ βλαπτικές. Υπάρχουν στη φύση πολλά δηλητήρια που μπορεί να είναι προϊόντα ζώων ή ουσίες που προέρχονται από φυτά ή ακόμη και απλά χημικά στοιχεία ή ενώσεις που βρίσκονται σε ανόργανα υλικά.

Για τον άνθρωπο κάθε ουσία δυνητικώς μπορεί να είναι δηλητήριο και τούτο είναι ανάλογο από την ποσότητα της ουσίας που θα μπει στον οργανισμό και από τη δυνατότητα αυτού να την απομονώσει ή να την αποβάλλει μετά από κάποια επεξεργασία. Καθημερινά ερχόμαστε σε επαφή με δεκάδες δηλητήρια, αλλά δεν παθαίνουμε βλάβες επειδή ο οργανισμός μας είναι σε θέση να τα εξουδετερώνει. Η ισχύς ενός δηλητηρίου λέγεται τοξικότητα και αυτή καθορίζει τη βαρύτητα των βλαβών που αυτό προκαλεί, σε συνδυασμό με την προσλαμβανόμενη ποσότητα του δηλητηρίου.

Ιδιαίτερα για χημικά προϊόντα και παρασκευάσματα ""τοξικά" είναι αυτά που δια της εισπνοής, καταπόσεως ή δια της διεισδύσεως δια του δέρματος δύνανται να προκαλέσουν σοβαρούς κινδύνους για την υγεία, οξείς ή χρόνιους, ακόμη και τον θάνατο" και είναι υποχρεωτική από το νόμο η σήμανση τους ως τέτοια. Άλλες επικίνδυνες αλλά λιγότερο τοξικές ουσίες είναι δυνατόν να χαρακτηρίζονται ως "επιβλαβείς" ή "ερεθιστικές".
Ερειστικό σύστημα

thumb|right|250px|Ερειστικό σύστημα διαφόρων σπονδυλωτών.
Ερειστικό σύστημα ονομάζεται το σύνολο των οργάνων του εκείνων, επί των οποίων «ερείδεται» ένας οργανισμός. Στα σπονδυλωτά ζώα αποτελείται από τα οστά και τις αρθρώσεις, δηλαδή το σκελετό. Στα αρθρόποδα το ερειστικό σύστημα έχει τη μορφή εξωσκελετού.
Γράμπος

Ο Γράμπος ("Grampus griseus", Γράμπος ο φαιός) είναι είδος θηλαστικών κητοειδών της οικογένειας των δελφινιδών. Ο γράμπος είναι το μοναδικό είδος στο ομώνυμο γένος. Ζεί κυρίως στα τροπικά και εύκρατα νερά των ωκεναών, αλλά απαντάται όμως και στη Μεσόγειο, κυρίως στις ακτές της Γαλλίας, στον Περσικό κόλπο και την Ερυθρά θάλασσα.
Το είδος αυτό δεν φέρει ρύγχος (το γνωστό των δελφινιών) αλλά το πρόσθιο μέρος του κεφαλιού του είναι σχεδόν κάθετο όπως της κουτσομούρας. Έχει μήκος 3 με 4,3 μέτρα και βάρος που φτάνει τα 500 κιλά.

Κατηγορία:Δελφινίδες
Southern Cross squadron

thumb|right|300px|Αεροσκάφος Sukhoi SU-29, όμοιου τύπου με τα αεροσκάφη που χρησιμοποιούν οι Southern Cross squadron

Οι Escuadrilla Acrobática Cruz del Sur (Southern Cross Aerobatic Squad) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Αργεντινής.

Το σμήνος χρησιμοποιεί επτά ακροβατικά αεροσκάφη Sukhoi Su-29AR και αποτελείται από επτά εν ενεργεία αξιωματικούς της αεροπορίας. Το σμήνος αποτελεί μέρος της 4ης Πτέρυγας της Πολεμικής Αεροπορίας της Αργεντινής και έχει σαν έδρα την πόλη Μεντόσα.
Μαρίνος Αντύπας

Ο Μαρίνος Αντύπας (Φερεντινάτα Κεφαλληνίας, 1872 – Πυργετός Λάρισας, 8 Μαρτίου 1907) ήταν Έλληνας σοσιαλιστής δικηγόρος, δημοσιογράφος και κοινωνικός αγωνιστής. Ήταν υπέρμαχος των λαϊκών ελευθεριών και των φυσικών δικαιωμάτων του ανθρώπου, κυρίως των ανθρώπων του μόχθου. Αγωνίστηκε σ' όλη του τη ζωή για την αφύπνιση του λαού, και μάλιστα των αγροτικών και εργατικών τάξεων. Δολοφονήθηκε από άνθρωπο των μεγαλοκτηματιών του θεσσαλικού κάμπου (τσιφλικάδων), στις 8 Μαρτίου 1907 στον Πυργετό Λάρισας.
Οίκος των Βουρβόνων

Ο Οίκος των Βουρβόνων (γαλλικά: "Maison de Bourbon") ήταν γαλλική δυναστεία. Βασίλεψε από το 1589 ως τη Γαλλική Επανάσταση και από την πτώση του Ναπολέοντα Α΄ ως το 1848. Βασιλείς στους θρόνους της Πάρμας και της Νάπολης ήταν επίσης Βουρβόνοι, οι οποίοι βασιλεύουν σήμερα στην Ισπανία.
Γιόβαν Μάνοβιτς

Ο Γιόβαν Μάνοβιτς (13 Μαΐου 1977 – 10 Μαΐου 2007) ήταν Κροάτης καλαθοσφαιριστής. Έπαιξε στη θέση του πλέι μέικερ. Τον Ιανουάριο του 2007 έφτασε στην Ελλάδα, όπου δοκιμάστηκε από τον Μακεδονικό, χωρίς όμως να αγωνιστεί. Αγωνίστηκε, μεταξύ άλλων σε ομάδες όπως οι Οβαρένσε, Κελούζ, Ντιζόν και Σπλιτ. Τα τελευταία χρόνια της ζωής του αγωνίστηκε στην τοπική ομάδα Πρίστινα, στο Κοσσυφοπέδιο και κατάφερε να την οδηγήσει στον τελικό του Κυπέλλου. Στις 10 Μαΐου 2007 δολοφονήθηκε με τρεις σφαίρες από διερχόμενο μοτοσικλετιστή ενώ βρισκόταν σε καφετέρια της Πρίστινας.
Team Iskry

thumb|right|300px|Τρία αεροσκάφη TS-11 Iskra των Team Iskry σε σχηματισμό
Οι Team Iskry ("Bialo-Czerwone Iskry", Αγγλικά: "White and Red Sparks")
είναι το ακροβατικό αεροπορικό σμήνος επιδείξεων της Πολωνικής Αεροπορίας. Το σμήνος δημιουργήθηκε το 1969 στην αεροπορική βάση του Ράντομ, ως μέρος της 60ης Εκπαιδευτικής Πτέρυγας, και αρχικά έφερε το όνομα "Rombik". Χρησιμοποιεί αεροσκάφη TS-11 Iskra και μεταξύ του 1993 και του 1998 τα μέλη της αυξήθηκαν από τέσσερα σε εννιά. Σήμερα οι Team Iskry αποτελούν μέρος του 1ου Κέντρου Εναέριας Εκπαίδευσης στην αεροπορική βάση του Dęblin.
Βουκολικά

Βουκολικά ή Εκλογές είναι το πρώτο έργο του Λατίνου ποιητή Βιργιλίου, μια συλλογή από δέκα βουκολικά ποιήματα δηλαδή βουκολικά άσματα, που εκδίδονται το 35μ.Χ. Η λέξη εκλογή δηλώνει το κάθε ποίημα ξεχωριστά ως μεμονωμένο κομμάτι.
Ο Βιργίλιος είναι ο πρώτος Λατίνος ποιητής που είχε επηρεαστεί από τη θεοκρίτεια βουκολική ποίηση. Συγκεκριμένα, είχε ως πρότυπο του τα "Ειδύλλια" του Έλληνα Θεοκρίτου. Καθώς επίσης και ο πρώτος που έγραψε ολόκληρα ποιήματα τα "Βουκολικά". Όμως δεν ήταν ο πρώτος που συγκέντρωσε τα ποιήματα του για έκδοσή, εφόσον το είχε ήδη κάνει ο Κάτουλλος.

Τα "Βουκολικά" διαιρούνται σε δύο μέρη, από πέντε εκλογές το καθένα, 1-5, 6-10, το πρώτο περιέχει 420 στίχους, το δεύτερο 410 στίχους. Ουσιαστικά πρόκειται για τους ίδιους τους βοσκούς που παρουσιάζονται ως ηθοποιοί και δημιουργοί της ποίησης μπροστά σε ένα αγροτικό κόσμο. 

Η δεύτερη εκλογή του Βιργιλίου θεωρείται γενικά η πιο παλιά του, στην οποία διακρίνουμε μια ολοκληρωμένη περιγραφή λουλουδιών, φρούτων και εύοσμων δέντρων. Μετά έπεται η τρίτη εκλογή. Στις δύο αυτές εκλογές φαίνεται ότι ο Βιργίλιος επηρεάστηκε κατά πολύ από τον Θεόκριτο για να τις γράψει. Παρουσιάζουν όμως κάποια τεχνική ανωριμότητα, καθώς ήταν οι πρώτες κατά σειρά δημιουργίας. Η τρίτη εκλογή η οποία αρχίζει με τη φράση "Πες μου, Δομοίτα" περιλαμβάνει μια ωδική και ποιητική μάχη μεταξύ δύο αντίζηλων βοσκών, του Δαμοίτα και του Μενάλκα. Η τέταρτη εκλογή με τίτλο "Μούσες της Σικελίας", εγκωμιάζει τον Πολλίωνα. Οι δύο μεγαλύτερες εκλογές είναι η τρίτη με 111 στίχους και η όγδοη με 110. Σε καθεμία από αυτές υπάρχουν οκτώ στίχοι για να κολακεύσουν ένα προστάτη που εκθειάζεται για την ποίηση του. Αυτός είναι ο Πολλίωνας και ο Οκταβιανός αντίστοιχα.
Βασιλικά Ιορδανικά Γεράκια

thumb|250px|Αεροσκάφος Extra 300 των Royal Jordanian Falcons 
Τα Βασιλικά Ιορδανικά Γεράκια (Royal Jordanian Falcons) είναι το ακροβατικό αεροπορικό σμήνος επιδείξεων ακριβείας της Ιορδανίας. Το σμήνος δημιουργήθηκε με κατόπιν σχετικής διαταγής του Βασιλιά της Ιορδανίας Χουσεΐν στις 7 Νοεμβρίου 1978. Τότε απότελούνταν από τρία ακροβατικά αεροσκάφη Pitts S-2A Special και από το 1992 χρησιμοποιεί πέντε αεροσκάφη Extra 300. Το σμήνος έχει σαν βάση το "Διεθνές Αεροδρόμιο Βασιλίας Χουσεΐν" στην πόλη Aqaba.

Τα Βασιλικά Ιορδανικά Γεράκια έχουν ως σκοπό να προάγουν το ενδιαφέρον στην Ιορδανία και τον πολιτισμό της καθώς και να προωθήσουν τις διεθνείς σχέσεις. Τα Γεράκια έχουν δώσει επιδείξεις σε αεροπορικά show στην Ευρώπη, την Βόρεια Αμερική, την Ασία και την Βόρεια Αφρική. 

Τα Γεράκια έχουν την μοναδικότητα να αποτελούν μια κοινή πολιτική και στρατιωτική προσπάθεια. Όλοι οι πιλότοι είναι αξιωματικοί της Ιορδανικής Πολεμικής Αεροπορίας, τα αεροσκάφη όμως ανήκουν και συντηρούνται από τις Βασιλικές Ιορδανικές Αερογραμμές.
Βασιλική του Αγίου Μάρκου

Η Καθεδρική Πατριαρχική Βασιλική του Αγίου Μάρκου (Ιταλ. "Basilica Cattedrale Patriarcale di San Marco"), ευρύτερα γνωστή ως Βασιλική του Αγίου Μάρκου ("Basilica di San Marco") είναι ο καθεδρικός ναός της Ρωμαιοκαθολικής Αρχιεπισκοπής της Βενετίας, στην βόρεια Ιταλία. Είναι η πιο διάσημη από τις εκκλησίες της πόλης και ένα από τα πιο γνωστά δείγματα ιταλοβυζαντινής αρχιτεκτονικής. Εκεί φυλάσσεται από τον 9ο αιώνα μέχρι και σήμερα το λείψανο του Ευαγγελιστή Μάρκου. Βρίσκεται στο ανατολικό άκρο της ομώνυμης πλατείας ("Piazza San Marco"), δίπλα στο Παλάτι των Δόγηδων, με το οποίο συνδέεται. Αρχικά ήταν το παρεκκλήσι του Δόγη και έγινε καθεδρικός ναός της πόλης μόλις το 1807, όταν μεταφέρθηκε εκεί η έδρα του Πατριάρχη της Βενετίας, αρχιεπισκόπου της Ρωμαιοκαθολικής Αρχιεπισκοπής της Βενετίας, η οποία προηγουμένως ήταν στον ναό του Αγίου Πέτρου στο Καστέλο ("San Pietro di Castello").

Για τον πλούσιο σχεδιασμό της, τα χρυσά ψηφιδωτά της και το καθεστώς της ως συμβόλου του βενετσιάνικου πλούτου και εξουσίας, ο ναός είναι γνωστός από τον 11ο αιώνα με το ψευδώνυμο «Χρυσή Εκκλησία» ("Chiesa d'Oro").
Απόστολος Παύλος

Ο Απόστολος Παύλος, γνωστός στον δυτικό κόσμο και ως Άγιος Παύλος γεννηθείς ως Σαούλ ("Σαύλος", βλ. "Πράξ. 7:58", "8:3" κ.ά.), (Ταρσός, Κιλικία αρχές 1ου αι. (5-15 μ.Χ.) – Ρώμη 66-68 μ.Χ.), ήταν Απόστολος και συγγραφέας των μισών περίπου βιβλίων της Καινής Διαθήκης. Ήταν μία από τις σπουδαιότερες προσωπικότητες της πρώιμης εποχής του Χριστιανισμού, υποστηρικτής της παγκοσμιότητας της Διδασκαλίας Του Ιησού. Για τον λόγο αυτό, έλαβε το όνομα "« ̓Απόστολος τῶν ἐθνῶν»."
Μπρούνο Ματέι

Ο Μπρούνο Ματέι ("Bruno Mattei", 30 Ιουλίου 1931 - 21 Μαΐου 2007) ήταν Ιταλός σκηνοθέτης και μοντέρ. Συχνά εργάστηκε με το ψευδώνυμο Vincent Dawn. Η πρώτη ταινία που σκηνοθέτησε ήταν η "Armida il dramma di una sposa".
Bolivianos, el hado propicio

Το Bolivianos, el hado propicio ("Βολιβιανοί, ένα Ευνοϊκό Μέλλον") είναι ο εθνικός ύμνος της Βολιβίας και υιοθετήθηκε το 1851. Τον ύμνο έγραψε ο José Ignacio de Sanjinés, ενώ συνθέτης είναι ο Ιταλός Leopoldo Benedetto Vincenti.
Λάμπρος Βασιλόπουλος

Ο Λάμπρος Βασιλόπουλος (25 Μαρτίου 1973) είναι Έλληνας πρωταθλητής και ολυμπιονίκης της ποδηλασίας πίστας.

Γεννήθηκε στις 25 Μαρτίου 1973 στην Πάτρα και είναι ανθυπολοχαγός αλλά και ιδιοκτήτης ΠΡΟΠΟ στην Πάτρα. Ξεκίνησε την ποδηλασία το 1986 και είναι αθλητής του Ποδηλατικού Ομίλου Πάτρας. Ήταν μέλος της Εθνικής Ομάδας, ως το 2004.
Βάνδαλοι

thumb|right|300px|Γερμανικές φυλές στα μέσα του 1ου αιώνα μ.Χ. Σε πράσινο χρώμα, η περιοχή των Βανδάλων.
Οι Βάνδαλοι ήταν ανατολικογερμανική φυλή ή ομάδα φυλών, η οποία συναντάται για πρώτη φορά στη νότια Πολωνία, αλλά αργότερα μετακινήθηκε σε όλη την Ευρώπη ιδρύοντας βασίλεια στην Ισπανία και αργότερα στη Βόρεια Αφρική κατά τον 5ο αιώνα.

Πιστεύεται ότι κατά τη διάρκεια του 2ου αιώνα π.Χ. οι Βάνδαλοι μετανάστευσαν από τη νότια Σκανδιναβία στην περιοχή μεταξύ των ποταμών Όντερ και Βιστούλα και γύρω στο 120 π.Χ. εγκαταστάθηκαν στη Σιλεσία. Γύρω στο 330 μ.Χ. περιορίστηκαν από τους Γότθους στην Παννονία, όπου έλαβαν την άδεια να εγκατασταθούν από τον Μέγα Κωνσταντίνο. Περίπου το 400 οι Βάνδαλοι εκδιώθηκαν και πάλι προς τα δυτικά, αυτή τη φορά από τους Ούννους, διασχίζοντας τον Ρήνο προς τη Γαλατία, μαζί με άλλες φυλές το 406.
Αμπντουλάχ Αχμέτ Μπαντάουι

Ο Αμπντουλάχ Αχμέτ Μπαντάουι (Abdullah bin Haji Ahmad Badawi, 1939-), ήταν ο 5ος πρωθυπουργός της Μαλαισίας από το 2003 ως το 2009. Είναι ανεπίσημα γνωστός και με το όνομα Pak La.h.
Νέα Σκηνή

«Νέα Σκηνή» ονομάστηκε ο θεατρικός οργανισμός που ίδρυσε ο συγγραφέας και ποιητής Κωνσταντίνος Χρηστομάνος μαζί με μερικούς διανοούμενους της εποχής του, και που σκοπό είχε την αναγέννηση του ελληνικού θεάτρου και τον εκσυγχρονισμό του. 
Ιδρυτική ημερομηνία της «Νέας Σκηνής» θεωρείται η 27η Φεβρουαρίου του 1901, όταν ο Χρηστομάνος στο Θέατρο του Διονύσου διάβασε στους παριστάμενους που είχαν ανταποκριθεί στο κάλεσμά του, μεταξύ των οποίων ήταν και ο Κωστής Παλαμάς, ο Γρηγόριος Ξενόπουλος, ο Παύλος Νιρβάνας, το κείμενο που έμεινε γνωστό ως "Εισήγηση", το οποίο εξηγούσε τη φιλοσοφία του εμπνευστή της, για το θέατρο στην Ελλάδα. Οι συμμετέχοντες υπέγραψαν το πρακτικό και κήρυξαν τη «Νέα Σκηνή» ιδρυθείσα. 
Η πρώτη παράσταση δόθηκε τον Νοέμβρη του 1901 με την Άλκηστις του Ευρυπίδη και η τελευταία με τον Άμλετ του Σαίξπηρ,τον Οκτώβρη του 1905. Εβδομήντα (70) διαφορετικά έργα θα ανεβάσει η «Νέα Σκηνή» σε αμέτρητες παραστάσεις, τα περισσότερα των οποίων παίζονταν για πρώτη φορά στην Ελλάδα. 
Οι παραστάσεις δίνονταν στο ομώνυμο θέατρο της «Νέας Σκηνής», στο πρώην θέατρο Ομονοίας, στην πλατεία Ομονοίας, το οποίο είχε μακροχρόνια μισθώσει ο Χρηστομάνος. 
Ο Χρηστομάνος, απογοητευμένος που δεν είχε την ανταπόκριση που ήλπιζε και εξαιτίας και των χρόνιων οικονομικών προβλημάτων, παραιτήθηκε από το σχήμα, και ασχολήθηκε με τη συγγραφή. 
Κατά τη διάρκεια των λίγων αυτών των χρόνων, η Νέα Σκηνή παρουσίασε σημαντικά έργα του παγκόσμιου δραματολογίου σε γλώσσα δημοτική, -γεγονός πρωτοποριακό για την εποχή, - έφερε τον νατουραλισμό στη θεατρική παράσταση, ανέδειξε σημαντικούς ηθοποιούς, -σημαντικότεροι των οποίων ήταν η Κυβέλη και ο Μήτσος Μυράτ- έδωσε έμφαση στα σκηνικά και στα κουστούμια ως απαραίτητα στοιχεία του έργου, και καθιέρωσε τη θέση του σκηνοθέτη ως αρχιτέκτονα στην οικοδόμηση μιας παράστασης συνόλου.
Αίας ο Λοκρός

Νόμισμα των [[Λοκροί|Οπουντίων Λοκρών]] όπου απεικονίζεται ο Αίαντας
Ο Αίας ο Λοκρός ("Αἴας" < "αἰάζω" (αναστενάζω, θρηνώ), "αυτός που θρηνεί") υπήρξε εθνικός ήρωας των Λοκρών, γιος του Οϊλέα, ο ένας από τους δύο γνωστούς ήρωες με αυτό το όνομα (ο άλλος ήταν ο Αίας ο Τελαμώνιος από τη Σαλαμίνα) που έλαβαν μέρος στον Τρωικό πόλεμο.
Κυρτώνη Φθιώτιδας

Η Κυρτώνη Φθιώτιδας είναι χωριό επί του δρόμου που οδηγεί από την Αταλάντη, από την οποία απέχει 12 χλμ, προς τον Ορχομενό. Βρίσκεται κτισμένο σε υψόμετρο 480 μέτρων. Με την εφαρμογή του Νόμου συνένωσης Δήμων και Κοινοτήτων «Καποδίστριας» (2539/97) απετέλεσε Δημοτικό Διαμέρισμα του Δήμου Αταλάντης και από το 2011 αποτελεί Τοπική Κοινότητα του Δήμου Λοκρών.

Το χωριό σύμφωνα με την απογραφή του 2011 έχει 445 κατοίκους οι οποίοι στην πλειονότητά τους είναι γεωργοί και κτηνοτρόφοι. Η προηγούμενη ονομασία του χωριού ήταν Κολάκα.

Το Δημοτικό Διαμέρισμα Κυρτώνης πήρε το όνομα του από την αρχαία πόλη Κυρτώνη, η οποία ανήκε στους Οπούντιους Λοκρούς, όπως αναφέρεται από τον Παυσανία. Εικάζεται ότι βρίσκονταν σε θέση ανατολικότερη του σημερινού χωριού. Μέχρι και σήμερα σώζεται στη περιοχή το Κάστρο της Κυρτώνης στη θέση Πύργος. Πρόκειται για αρχαία οχύρωση, με τετράγωνο πύργο, κτισμένη με λιθόπλινθους, πάχους 1,5 μέτρου.

Στην Κυρτώνη βρίσκεται η πανάρχαια βρύση «Καμίνι». Στην τοποθεσία «Καμινάκι» υπάρχει βράχος με εικονοστάσι που κοντά του αναβλύζει παγωμένο νερό με ιαματικές ιδιότητες.
Π.Α. Ένωση Θράκη

Η Π.Α. Ένωση Θράκη ήταν ελληνικό αθλητικό σωματείο στην Αλεξανδρούπολη του νομού Έβρου. Δραστηριοποιούνταν στο άθλημα του ποδοσφαίρου. Επίσημα χρώματα της ομάδας ήταν το μπλε και το κόκκινο. Έδρα της ήταν το στάδιο «Φώτης Κοσμάς» της Αλεξανδρούπολης, χωρητικότητας 7.000 θέσεων. Έχει αγωνιστεί στα πρωταθλήματα Γ΄ και Δ΄ Εθνικής κατηγορίας.
Πιερ-Ζιλ ντε Ζεν

Ο Πιερ-Ζιλ ντε Ζεν (Pierre-Gilles de Gennes, 24 Οκτωβρίου 1932 - 18 Μαΐου 2007) ήταν Γάλλος φυσικός, ο οποίος βραβεύτηκε με Νόμπελ Φυσικής το 1991. 

Γεννήθηκε στο Παρίσι στις 24 Οκτωβρίου 1932 και απεβίωσε στο Ορσέ ("Orsay") στις 18 Μαΐου 2007. Βραβεύτηκε το 1991 με Νόμπελ Φυσικής για την ανακάλυψη ότι οι μέθοδοι που αναπτύχθηκαν για τη μελέτη φαινομένων σε απλά συστήματα μπορούν να γενικευτούν για πιο πολύπλοκες μορφές της ύλης, ειδικότερα σε υγρούς κρυστάλλους και πολυμερή. Το 1990 τιμήθηκε με άλλα δύο βραβεία, το Βραβείο Λόρεντς και το Βραβείο Βολφ.
Intel 8051

thumb|Intel P8051
thumb|Ο μικροελεγκτής SAB-C515-LN της Infineon βασίζεται στον 8051
Ο επεξεργαστής της Intel 8051 είναι στην ουσία ένας μικροελεγκτής (µC) ο οποίος δημιουργήθηκε από την Ιntel το 1980 για τη χρήση του σε ενσωµατωµένα συστήµατα. Ήταν πολύ δημοφιλής από το 1980 μέχρι τις αρχές του 1990, αλλά σήμερα έχει κατά πολύ ξεπεραστεί εξαιτίας της μεγάλης ανάπτυξης καινούργιων επεξεργαστών από εταιρίες όπως η Atmel, Infineon Technologies, Maxim IC (από τη θυγαττρική της Dallas Semiconductor subsidiary), NXP (πρώην Philips Semiconductor), Winbond, ST Microelectronics, Silicon Laboratories (παλιότερα Cygnal), Texas Instruments και Cypress Semiconductor, οι οποίοι έχουν παρόμοιες αλλά και περισσότερες δυνατότητες από τον 8051.

Η οικογένεια της Intel 8051 σχεδιάστηκε αρχικά χρησιμοποιώντας την τεχνολογία NMOS, αργότερα πέρασε στη τεχνολογία CMOS, η οποία αναγνωρίζεται στα τσιπάκια με το γράμμα "C" στο όνομά τους π.χ. 80C51. Η CMOS χρησιμοποιεί λιγότερη ενέργεια από την NMOS - κάτι που έκανε τους επεξεργαστές αυτούς να είναι συμβατοί με συσκευές που χρησιμοποιούν μπαταρία.

Κατηγορία:Ιστορία υπολογιστών
Αχαρναϊκός Α.Ο.

Ο Αχαρναϊκός Α.Ο. είναι ερασιτεχνικός ποδοσφαιρικός σύλλογος που εδρεύει στις Αχαρνές Αττικής, παλαιότερα Μενίδι. Επίσημο έτος ίδρυσης του συλλόγου είναι το 1939 και έχει αύξοντα Αριθμό Μητρώου Ε.Π.Ο. 154. Έμβλημα του συλλόγου είναι το τριφύλλι και έχει χρώματα το πράσινο και το λευκό. Στο παρελθόν έχει αγωνιστεί στα επαγγελματικά εθνικά πρωταθλήματα ως «ΠΑΕ Αχαρναϊκός Α.Ο.» και πιο πρόσφατα ως «ΤΑΠ Αχαρναϊκός Α.Ο.» και ως«ΠΑΕ Νέος Αχαρναϊκός Α.Ο.».

Αυτό το διάστημα, αγωνίζεται στο ερασιτεχνικό πρωτάθλημα της Γ΄ Εθνικής κατηγορίας. Έδρα του αποτελεί το Δημοτικό Γήπεδο Αχαρνών χωρητικότητας 4.450 θεατών, όπου και διεξάγει τους εντός έδρας αγώνες του. O «Σύνδεσμος Φιλάθλων Αχαρναϊκού Valtos Club» αριθμεί 640 ενεργά μέλη, και η επιλεγμένη θύρα είναι η 4.
Α.Ε. Πολυκάστρου

thumb|120px|Σήμα ΤΑΠ Α.Ε. Πολυκάστρου
Η Αθλητική Ένωση Πολυκάστρου είναι αθλητικός σύλλογος στο Πολύκαστρο του νομού Κιλκίς. Τα χρώματα του συλλόγου είναι τα μαύρο και το λευκό. Δραστηριοποιείται στο άθλημα του ποδοσφαίρου. Η ομάδα αγωνίζεται στο Δημοτικό Στάδιο Πολυκάστρου.
Νικόλαος Γ΄ Κυρδινιάτης

Ο Νικόλαος Γ΄ Κυρδινιάτης ή "Γραμματικός" εξελέγη Πατριάρχης Κωνσταντινουπόλεως το 1084 και είχε μια εξαιρετικά μακρόχρονη, για την εποχή, Πατριαρχία, η οποία διήρκεσε 27 χρόνια, έως τον θάνατό του, τον Μάιο του 1111.

Σπούδασε στην Κωνσταντινούπολη και έζησε πολλά χρόνια στην Αντιόχεια της Πισιδίας, όπου πιστεύεται ότι εκάρη μοναχός. Περί το 1068 έφυγε από την περιοχή που απειλούνταν από επιδρομές Σελτζούκων Τούρκων και εγκαταστάθηκε στην Κωνσταντινούπολη, όπου ίδρυσε μονή αφιερωμένη στον Ιωάννη τον Βαπτιστή. Το 1084 επελέγη από τον Αυτοκράτορα Αλέξιο Κομνηνό ως διάδοχος του παραιτηθέντα Ευστράτιου Γαριδά.

Ήταν λόγιος ιεράρχης και συνέγραψε ύμνους για διάφορες ακολουθίες. Υποστηρίχθηκε από τον Αυτοκράτορα στην αντιμετώπιση των ζητημάτων που προέκυψαν κατά τη διάρκεια της Πατριαρχίας του, με σημαντικότερα την αίρεση των Βογομίλων και την έριδα του Λέοντος Χαλκηδόνος. Επί των ημερών του εκδόθηκαν συνοδικές αποφάσεις για πολλά εκκλησιαστικά θέματα, θέματα γάμων, διαζυγίων, μοναχισμού, κλπ. Ο ίδιος παρενέβη αρκετά σε θέματα μοναχισμού, στερέωσε το καθεστώς του Αγίου Όρους, από το οποίο ζήτησε να εκδιωχθούν οι Βλάχοι, και φαίνεται ότι συνέγραψε μοναστικό Τυπικό.

Ο Αυτοκράτορας Αλέξιος Κομνηνός διεξήγαγε διαπραγματεύσεις με τον Πάπα Ουρβανό Β΄, προκειμένου να του σταλεί βοήθεια από τη Δύση εναντίον των Τούρκων. Από τον Πατριάρχη Νικόλαο ζητήθηκε να γνωματεύσει σχετικά με το ζήτημα της Ένωσης των Εκκλησιών. Ο Νικόλαος εκφράστηκε υπέρ της Ένωσης, χωρίς όμως κανένα συμβιβασμό από μέρους των Ορθοδόξων. Συγκεκριμένα, ζήτησε ως προαπαιτούμενα την ομολογία Ορθόδοξης πίστης από τον Πάπα, την εγκατάλειψη του παπικού πρωτείου, του filioque, καθώς και της χρήσης άζυμου άρτου στη λατρεία.
Ανδρέας Κόλλας

Ο Ανδρέας Κόλλας (Πάτρα, 1840 - Πάτρα, 1899) ήταν Έλληνας τραπεζίτης και σταφιδέμπορος.
Δήμος Αταλάντης

Ο Δήμος Αταλάντης συγκροτήθηκε επίσημα σύμφωνα με το Νόμο της 10ης Ιανουαρίου 1834 αναφορικά με τη σύσταση των Δήμων στο ελεύθερο ελληνικό κράτος. Αρχικά, ο Δήμος Αταλάντης περιλάμβανε την Αταλάντη, τη Σκάλα, τη Σκεντέραγα, το Κυπαρίσσι, τη Κολάκα και τον Έξαρχο (ΦΕΚ 80, 1836), ενώ στη συνέχεια επεκτάθηκε με τη προσθήκη των χωριών Ζέλι και Καλαπόδι (ΦΕΚ 17, 1861). 

Το 1848 με βασιλικό διάταγμα ιδρύθηκε ανεξάρτητος Δήμος από τους Μακεδόνες, που εγκαταστάθηκαν στην Αταλάντη μετά το 1833, με την ονομασία Νέα Πέλλη. Το 1912 καταργήθηκαν οι Δήμοι Αταλάντης και Νέας Πέλλης και έγιναν Κοινότητες, ενώ το 1925 ενώθηκαν δημιουργώντας τη Κοινότητα Αταλάντης (ΦΕΚ 262, 1925). Το 1946 η Κοινότητα Αταλάντης αναγνωρίζεται σε Δήμο (ΦΕΚ 290, 1946). 

Ο Δήμος Αταλάντης επανασυστάθηκε με το Νόμο Καποδίστρια (2539/97), με τον οποίο έγινε συνένωση κοινοτήτων σε μεγαλύτερους δήμους με σκοπό τη βελτιστοποίηση της δημόσιας διοίκησης στο επίπεδο της τοπικής αυτοδιοίκησης. Καταργήθηκε την 1η Ιανουαρίου 2011 και εντάχθηκε στον νέο δήμο Λοκρών. Ο Δήμος Αταλάντης την περίοδο λειτουργίας του, ήταν ο τρίτος σε πληθυσμό δήμος της Φθιώτιδας και προέκυψε από τη συνένωση του Δήμου Αταλάντης με τις Κοινότητες Εξάρχου, Καλαποδίου, Κυπαρισσίου, Κυρτώνης, Μεγαπλατάνου και Τραγάνας. Έδρα του Δήμου είναι η Αταλάντη.